text: Възпитаничките на Стефан Михайлов изиграха силна първа четвърт, но след това постепенно гостенките, които завършиха на десето място на последния континентален шампионат през юли, наложиха волята си и записаха втори успех. Българките останаха с победа и поражение.
  Домакините започнаха силно срещата и малко преди края на първата четвърт дръпнаха с 20:8, а в началото на втората авансът им достигна 25:12.
  До почивката гостенките успяха да съкратят пасива си и първото полувреме завърши с крехък аванс от 34:31 за България.
  Словения стигна до обрат със серия от 13:3 и малко след средата на третата четвърт дръпна с 44:39, като до края на изпусна водачеството.